PTT-BCP ปรับขึ้นกลุ่มเบนซิน 60 สต.เว้น E85 คงเดิม ดีเซลขึ้น 50 สต.พรุ่งนี้
PTT-BCP ปรับขึ้นกลุ่มเบนซิน 60 สต.เว้น E85 คงเดิม ดีเซลขึ้น 50 สต.พรุ่งนี้
22 มิ.ย. 2559

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซิน ซึ่งรวมถึงแก๊สโซฮอล์ ในอัตรา 60 สตางค์/ลิตร ยกเว้น E85 ที่ยังคงเดิม  และปรับขึ้นราคาขายปลีกน้ำมันดีเซล 50 สตางค์/ลิตร โดยให้มีผลตั้งแต่วันพรุ่งนี้(23 มิ.ย.)
ส่งผลให้ราคาขายปลีกน้ำมันหน้าสถานีบริการน้ำมันของปตท. และ บางจากฯ ในเขตกรุงเทพฯและปริมณฑล ซึ่งไม่รวมภาษีท้องที่ ในวันพรุ่งนี้ เป็นดังนี้ เบนซิน ออกเทน 95 ของปตท. อยู่ที่ 31.96 บาท/ลิตร, แก๊สโซฮอล์ 95 อยู่ที่ 25.00 บาท/ลิตร, แก๊สโซฮอล์ 91 อยู่ที่ 24.58 บาท/ลิตร, E20 อยู่ที่ 22.44 บาท/ลิตร และ E85 อยู่ที่ 18.39 บาท/ลิตร ส่วนดีเซล อยู่ที่ 25.09 บาท/ลิตร